text: نئی دہلی،20اگست،وزیر دفاع راج ناتھ سنگھ نے دفاع کے سیکٹر میں غیر ملکی ساز و سامان تیار کر نے والوں پر ا نحصار کو رفتہ رفتہ کم کرنے اور ملک میں جامع صلاحیتیں تشکیل دینے کی ضرورت پر زور دیا ہے۔ آج نئی دہلی میں ’’بھارتی فضائیہ کی جدید کاری اور ملکی تکنیک کے استعمال کے منصوبے‘‘ پر ایک سیمینار کے افتتاح پر خطاب کرتے ہوئے جناب راج ناتھ سنگھ نے حکومت کی پالیسی اقدامات کا فائدہ اٹھانے اور دفاعی خدمات میں مصروف سرکاری سیکٹر کی دفاعی کمپنیوں اور اسلحہ تیار کرنے والے آرڈی نینس فیکٹری بورڈ (او ایف بی) کی ملکی ضروریات کو پورا کرنے کے لئے پرائیویٹ صنعت کو فائدہ اٹھانے پر زور دیا۔ انہوں نے حکومت کے اس عہد کا اعادہ کیا کہ دفاع کے سیکٹر میں ملکی کمپنیوں کے فروغ اور ترقی کی راہ میں آنے والے مسائل کو حل کیا جائے گا۔ انہوں نے صنعت سے کہا کہ وہ مختصر مدت کے فائدے کی توقع نہ کریں بلکہ طویل مدتی فائدوں کے لئے سرمایہ کاری کریں۔